હાર્દિક પટેલ અને યુવતીની 10 મિનિટ લાંબી 2 વીડિયો ક્લિપ વાયરલ થઇ છે અને એમાં યુવતી ગુજરાતીમાં બોલતી સાંભળવા મળે છે. જો કે, વીડિયોમાં યુવતીનો ચહેરો દેખાતો નથી. આ અંગે હાર્દિક પટેલે કહ્યું હતું કે, મેં કંઇ ખોટું કામ કર્યું નથી. આ વાયરલ વીડિયો અંગે કાયદાકીય રીતે કાર્યવાહી કરવામાં આવશે. સાથે જ તેણે એમ પણ કહ્યું હતું કે, જેણે વીડિયો આપ્યો એ ભાજપમાં જોડાયા છે. બેંગકોકમાં આવા વીડિયો બનાવવામાં આવે છે. ઉલ્લેખનીય છે કે, ચૂંટણી નજીક આવતા જ રાજ્યમાં પાટીદાર અનામતનો મુદ્દો ફરી પ્રકાશમાં આવ્યો છે અને આ મામલે ભાજપ અને પાસ વચ્ચે સંઘર્ષ સતત ચાલુ છે. આથી આ વીડિયો બહાર આવ્યા બાદ પણ ભાજપ અને હાર્દિક પટેલ વચ્ચે આરોપ-પ્રત્યારોપની પ્રક્રિયા શરૂ થઇ ગઇ છે.